กฎกระทรวง ฉบับที่ 3 (พ.ศ.2537) ออกตามความในพระราชบัญญัติเครื่องสำอาง พ.ศ.2535
กฎกระทรวง
กฎกระทรวง
ฉบับที่
3 (พ.ศ. 2537)
ออกตามความในพระราชบัญญัติเครื่องสำอาง
พ.ศ. 2535
---------


อาศัยอำนาจตามความในมาตรา 28 วรรคสอง และมาตรา 68 แห่ง
แห่งพระราชบัญญัติเครื่องสำอาง พ.ศ. 2535
รัฐมนตรีว่าการกระทรวงสาธารณสุข
ออกกฎกระทรวงไว้ ดังต่อไปนี้
 ข้อ 1 การแจ้งชื่อ ที่ตั้งสำนักงาน
และสถานที่ผลิตหรือสถานที่เก็บ
เครื่องสำอางควบคุม และชื่อ ประเภท
หรือชนิดของเครื่องสำอางควบคุม และ
ปริมาณของส่วนประกอบสำคัญของเครื่องสำอางควบคุมตามมาตรา 28
วรรคหนึ่ง
ให้แจ้งเป็นหนังสือต่อพนักงานเจ้าหน้าที่ก่อนวันผลิตหรือนำเข้าเพื่อขายเครื่องสำอาง
ควบคุมไม่น้อยกว่าสิบห้าวัน ณ สำนักงานคณะกรรมการอาหารและยา
กระทรวง
สาธารณสุข
หรือสำนักงานสาธารณสุขจังหวัดแห่งท้องที่ที่สำนักงานของผู้แจ้งตั้งอยู่
ตามแบบ สอค.1 หรือ สอค.2 ท้ายกฎกระทรวงนี้ แล้วแต่กรณี
โดยต้องส่งตัวอย่าง
เครื่องสำอางควบคุมในปริมาณพอสมควรพร้อมทั้งแนบหลักฐานดังต่อไปนี้ไปกับแบบ
สอค.1 หรือ สอค.2 แล้วแต่กรณี ด้วย
 (1)
ฉลากของเครื่องสำอางควบคุมตามประกาศคณะกรรมการเครื่องสำอาง
ซึ่งออกตามความในมาตรา 30 วรรคสอง จำนวน 2 ชุด
 (2) สำเนาบัตรประจำตัวประชาชน
ในกรณีผู้แจ้งเป็นบุคคลธรรมดา
 (3)
สำเนาหนังสือสำคัญการจดทะเบียนนิติบุคคล ในกรณีผู้แจ้งเป็น
นิติบุคคล
 (4)
หลักฐานแสดงการเป็นผู้มีอำนาจทำการแทนนิติบุคคล ในกรณีผู้แจ้ง
เป็นนิติบุคคล
 (5)
สำเนาทะเบียนบ้าน หรือสำเนาใบทะเบียนพาณิชย์
 ข้อ 2
เมื่อพนักงานเจ้าหน้าที่ได้รับตัวอย่างเครื่องสำอางควบคุมและ
ได้ตรวจแบบ สอค.1 หรือ สอค.2
แล้วเห็นว่ามีรายการและหลักฐานถูกต้องครบถ้วน
ให้ออกใบรับแจ้งให้แก่ผู้แจ้งไว้เป็นหลักฐาน


ให้ไว้ ณ วันที่ 30 มีนาคม พ.ศ. 2537

อาทิตย์ อุไรรัตน์

รัฐมนตรีว่าการกระทรวงสาธารณสุข


---------------------------------------------------------------
หมายเหตุ:- เหตุผลในการประกาศใช้กฎกระทรวงฉบับนี้ คือ
โดยที่มาตรา 28
วรรคสอง แห่งพระราชบัญญัติเครื่องสำอาง พ.ศ. 2535
บัญญัติให้การแจ้งชื่อ
ที่ตั้งสำนักงาน
และสถานที่ผลิตหรือสถานที่เก็บเครื่องสำอางควบคุม การแจ้งชื่อ
ประเภท
หรือชนิดของเครื่องสำอางควบคุมที่จะผลิตหรือนำเข้าเพื่อขาย และการ
แจ้งปริมาณของส่วนประกอบสำคัญของเครื่องสำอางควบคุม
ต้องเป็นไปตามหลักเกณฑ์
และวิธีการที่กำหนดในกฎกระทรวง
สมควรกำหนดหลักเกณฑ์และวิธีการในการแจ้ง
ดังกล่าว จึงจำเป็นต้องออกกฎกระทรวงนี้